કામકાજ દરમિયાન પણ કેવિનને સતત એ ખુજલી રહેતી હતી કે તે સોશિઅલ સ્પેસમાં કંઇ કરવું. એક યા બીજા કારણસર તેમ થઇ રહ્યું ન હતું. આખરે જાન્યુઆરી 2009માં કેવિને નક્કી કર્યું કે જોખમ લેવું અને તે નેકસ્ટસ્ટોપ ડોટ કોમ નામના સ્ટાર્ટઅપમાં પ્રોડક્ટ મેનેજર તરીકે જોડાયો. આ સ્ટાર્ટઅપ ગૂગલના જ એક્સ કર્મચારીએ બનાવ્યું હતું અને તે યુઝર્સને ટ્રાવેલ ભલામણો પાઠવતું હતું. આ એ જ માધ્યમ હતું કે જેમાં કેવિન હંમેશાથી કંઇક કરવા ઇચ્છતો હતો તે કરી શકવાની તક આપતું હતું. કોડ લખવા અને એપ સ્ટાઇલ પ્રોગ્રામ બનાવવા, જેમાં ફોટોઝની આસપાસ ગેમ્સ પણ આકર્ષિત કરી શકે. યસ, એ ત્યાં આવી પહોંચ્યો હતો જ્યાંથી બધું શરુ થતું હતું.! હવે કેવિનના મનમાં સ્પષ્ટ થઇ ગયું હતું કે આ જ તે પ્લેટફોર્મ છે જ્યાં તેણે હોવું જોઇએ. પોતાના ફોટોગ્રાફીના પેશનને મજબૂત બનાવતાં પોતાનો તમામ સમય સોશિઅલ શેરિંગમાં આપવા માંડ્યો અને જાણી લીધું કે તેનો આઈડિયા કામ કરી રહ્યો હતો. વધારાના સમયમાં તે ફ્લિકર અને ફોરસ્કવેરના મિશ્રણ જેવી એપ Burbn પર કામ કરતો જે લોકેશનબેઝ્ડ ફોટો શેરિંગ કરતી હતી. એકવાર પ્રોટોટાઇપ તેયાર થઇ પછીથી તેને બેઝલાઇન વેન્ચર્સ અને એન્ડરસન હોરોત્વિઝ સમક્ષ એક પાર્ટીમાં દર્શાવી. આ સમય હતો જાન્યુઆરી 2010નો. આશાસ્પદ રહેલી આ મુલાકાત પછી મોટો નિર્ણય લેતાં કેવિને નેક્સ્ટ્સ્ટોપ ડોટ કોમની નોકરી છોડી દીધી. સાહસિક એવું કદમ ઉઠાવવા પાછળ ગણતરી એ રાખી કે Burbn ની એક સફળ કંપની બની શકવાની શક્યતાઓ ચકાસવામાં આવે.